Diari Oficial de la Generalitat Valenciana


Sumari del DOGV 8985, del 29-12-2020 (2020/11733)

RESOLUCIÓ de 23 de desembre de 2020, de la Conselleria de Participació, Transparència, Cooperació i Qualitat Democràtica, per la qual es convoca la concessió de subvencions durant els exercicis 2021-2022, destinades a actuacions sobre exhumació i identificació de víctimes desaparegudes durant la Guerra Civil i la dictadura.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8985

Data del DOGV
:   29-12-2020

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2020/11845


Data del document
:   23-12-2020

Organisme emissor
:   Conselleria de Participació, Transparència, Cooperació i Qualitat Democràtica

Tipus de document
:   Resolució

Anàlisi jurídica

 Descriptors 

:   * Conselleria de Participació, Transparència, Cooperació i Qualitat Democràtica
    * ajuda pública
    * associació
    * administració local
    * associació de municipis
    * guerra civil
    * història contemporània

RESOLUCIÓ de 23 de desembre de 2020, de la Conselleria de Participació, Transparència, Cooperació i Qualitat Democràtica, per la qual es convoca la concessió de subvencions durant els exercicis 2021-2022, destinades a actuacions sobre exhumació i identificació de víctimes desaparegudes durant la Guerra Civil i la dictadura. [2020/11799]  
  
La Llei 38/2003, de 17 de novembre, general de subvencions, estableix, en l'article 23, que el procediment per a la concessió de subvencions s'iniciarà sempre d'ofici, mitjançant convocatòria aprovada per l'òrgan competent.  
En el marc de l'organització de l'Administració de la Generalitat, el Decret 105/2019, de 5 de juliol, del Consell, pel qual s'estableix l'estructura orgànica bàsica de la Presidència i de les conselleries de la Generalitat, i l'article 12 del Decret 179/2020, de 30 d'octubre, del Consell, d'aprovació del Reglament orgànic i funcional de la Conselleria de Participació, Transparència, Cooperació i Qualitat Democràtica, atribueixen a la Direcció General de Qualitat Democràtica, Responsabilitat Social i Foment de l'Autogovern de la Conselleria de Participació, Transparència, Cooperació i Qualitat Democràtica, entre altres, les funcions de recuperació, protecció i conservació de la memòria democràtica i reconeixement i reparació de les víctimes, funcions recollides en la Llei 14/2017, de 10 de novembre, de la Generalitat, de memòria democràtica i per a la convivència de la Comunitat Valenciana.  
  
Mitjançant l'Ordre 2/2020, de 22 de setembre, de la Conselleria de Participació, Transparència, Cooperació i Qualitat Democràtica, es van aprovar les bases reguladores per a la concessió de subvencions destinades a actuacions sobre exhumació i identificació de víctimes desaparegudes durant la Guerra Civil i la dictadura (DOGV 8914, 28.09.2020).  
  
En virtut de l'ordre de bases reguladores esmentada, i dins de les disponibilitats pressupostàries existents, de conformitat amb el que preveu el projecte de Llei de pressupostos de la Generalitat per a 2021, es convoquen, en règim de concurrència competitiva, subvencions de caràcter plurianual destinades a actuacions sobre exhumació i identificació de víctimes desaparegudes durant la Guerra Civil i la dictadura franquista.  
Per tot això, de conformitat amb el que disposa l'article 160.4.b de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, i a proposta de la Direcció General de Qualitat Democràtica, Responsabilitat Social i Foment de l'Autogovern, resolc:  
  
Primer. Objecte  
L'objecte d'aquesta resolució és la convocatòria per als exercicis pressupostaris 2021-2022 de la concessió de subvencions, en règim de concurrència competitiva, per al finançament de projectes destinats a la realització d'actuacions de localització, verificació, delimitació de fosses, exhumació, identificació, custòdia i reinhumació de víctimes desaparegudes durant la Guerra Civil i la dictadura franquista en fosses situades al territori de la Comunitat Valenciana, en el marc del que disposa la Llei 14/2017, de 10 de novembre, de memòria democràtica i per a la convivència de la Comunitat Valenciana.  
Els projectes presentats podran tindre caràcter plurianual i comprendre totes o només alguna de les fases esmentades, i totes aquestes hauran de desenvolupar-se en el marc del que estableix el protocol d'actuació en exhumació de víctimes de la Guerra Civil i la dictadura, publicat mitjançant l'Ordre FSR 0079/2011, de 26 de setembre, per la qual es publica l'Acord del Consell de Ministres de 23 de setembre de 2011, pel qual s'ordena la publicació en el Boletín Oficial del Estado del protocol d'actuació en exhumacions de víctimes de la Guerra Civil i la dictadura (BOE 232, 27.09.2011).  
  
Segon. Bases reguladores de la convocatòria  
Les bases per les quals es regeix aquesta convocatòria són les contingudes en l'Ordre 2/2020, de 22 de setembre, de la Conselleria de Participació, Transparència, Cooperació i Qualitat Democràtica, per la qual s'aproven les bases reguladores per a la concessió de subvencions destinades a actuacions sobre exhumació i identificació de víctimes desaparegudes durant la Guerra Civil i la dictadura. (DOGV 8914, 28.09.2020).  
Sempre que en aquesta resolució de convocatòria s'al·ludisca a una determinada base reguladora, s'haurà d'entendre que es fa per remissió a aquesta Ordre 2/2020.  
  
Tercer. Finançament i crèdits pressupostaris de les subvencions  
1. Aquestes subvencions seran finançades a càrrec de la línia S7922000 «Actuacions d'obertura de fosses, exhumacions i accions en compliment del que disposa la Llei 14/2017, de 10 de novembre, de memòria democràtica i per a la convivència de la Comunitat Valenciana», del programa 126.70: «Qualitat democràtica», recollida en els annexos de transferències i subvencions del projecte de Llei de pressupostos de la Generalitat per a l'exercici 2021, i el seu equivalent en l'exercici següent, pels imports globals màxims següents:  
Any 2021: 350.000 - (tres-cents cinquanta mil euros).  
Any 2022: 350.000 - (tres-cents cinquanta mil euros).  
2. Les anualitats corresponents a exercicis futurs quedaran condicionades a l'existència de crèdit adequat i suficient en els corresponents pressupostos de la Generalitat. La modificació de la distribució inicialment aprovada requerirà la tramitació del corresponent expedient de reajustament d'anualitats.  
3. Les quanties màximes establides en l'apartat primer podran incrementar-se amb una quantia addicional de l'import global quan, com a conseqüència de la concurrència d'alguna de les circumstàncies previstes en l'article 58 del Reglament que desplega la Llei 38/2003, de 17 de novembre, general de subvencions, aprovat pel Reial decret 887/2006, de 21 de juliol, es produïsca un augment de crèdit disponible abans de la concessió de les ajudes regulades per aquesta resolució.  
  
4. L'efectivitat de la quantia addicional queda condicionada a la declaració de disponibilitat del crèdit com a conseqüència de les circumstàncies abans indicades i, si escau, a l'aprovació prèvia de la modificació pressupostària que siga procedent, en un moment anterior a la resolució de la concessió de l'ajuda.  
5. En tot cas, la declaració del crèdit final disponible i la seua distribució definitiva es publicarà en la Base Nacional de Dades de Subvencions (BNDS) i en el Diari Oficial de la Generalitat Valenciana amb caràcter previ a la resolució de la concessió, sense que aquesta publicitat implique l'obertura del termini per a presentar noves sol·licituds, ni l'inici d'un nou còmput de termini per a resoldre.  
  
Quart. Condicions de la concessió de les subvencions  
1. El procediment de concessió d'aquestes ajudes es tramitarà en règim de concurrència competitiva.  
2. Podran obtindre la condició de beneficiàries de les subvencions regulades en aquesta resolució:  
a) Les entitats i les associacions que tinguen els requisits següents:  
- Estar legalment constituïdes i inscrites, a la data de la publicació de la convocatòria corresponent, en el registre que corresponga en funció de la seua naturalesa jurídica.  
- No tindre finalitats de lucre.  
- Tindre entre les finalitats institucionals recollides en els seus estatuts les relacionades amb la realització de les activitats considerades finançables en aquesta resolució de convocatòria.  
- Tindre seu, oficina oberta permanentment, delegació permanent o domicili social a la Comunitat Valenciana i desenvolupar les activitats objecte d'aquesta ordre a la Comunitat Valenciana.  
b) Els ajuntaments i les mancomunitats de la Comunitat Valenciana.  
  
3. Només s'admetrà una única sol·licitud per cadascuna de les entitats i associacions sense ànim de lucre i entitats locals de la Comunitat Valenciana, amb independència que cada entitat o organització sol·licitant puga desenvolupar una o diverses actuacions subvencionables en l'àmbit d'aquesta convocatòria.  
Quedaran excloses, en el marc d'aquesta convocatòria, les entitats sol·licitants en les quals concórrega alguna de les circumstàncies previstes en els apartats 2 i 3 de l'article 13 de la Llei 38/2003, de 17 de novembre, general de subvencions, com també aquelles sobre les quals s'haja dictat resolució administrativa ferma per incompliment de les obligacions establides en la Llei 14/2017, de 10 de novembre, de la Generalitat, de memòria democràtica i per a la convivència de la Comunitat Valenciana, tot això en compliment del que disposa l'article 41 d'aquesta llei.  
4. Així mateix, les entitats beneficiàries de la subvenció hauran de complir les obligacions recollides en els articles 3 i 13 de l'Ordre 2/2020, de 22 de setembre.  
En aquells casos en què les entitats estiguen legalment obligades a tindre un pla d'igualtat, hauran d'acreditar l'aprovació d'aquest.  
  
  
Cinqué. Forma en què s'han de presentar les sol·licituds  
1. D'acord amb el que estableix l'article 14 i altres concordants de la Llei 39/2015, d'1 d'octubre, del procediment administratiu comú de les administracions públiques, les sol·licituds per a l'obtenció de les ajudes regulades en aquesta ordre s'han de presentar únicament per via telemàtica, a través de la seu electrònica de la Generalitat http://sede.gva.es, Ciutadania / Ajudes, beques i subvencions. La presentació de la sol·licitud de manera diferent a la telemàtica prevista en aquest apartat determinarà l'exclusió de la convocatòria.  
Per a això, l'entitat sol·licitant haurà de disposar de signatura electrònica avançada basada en un certificat reconegut, segons el que disposa el Decret 220/2014, de 12 de desembre, del Consell, pel qual s'aprova el Reglament d'administració electrònica de la Comunitat Valenciana, i expedit per la Generalitat o qualsevol altre prestador de serveis de certificació amb el qual la Generalitat haja signat el conveni oportú.  
  
Tant la sol·licitud com la resta de documents que s'han de presentar hauran d'estar signats electrònicament.  
L'imprés de sol·licitud i la documentació annexa que s'exigeix en aquesta convocatòria serà emplenada i signada electrònicament per la persona que siga representant legal de l'entitat o associació sense ànim de lucre sol·licitant i, en el cas dels ajuntaments, per la persona titular de la presidència de la corresponent entitat local o de l'alcaldia presidència de l'ajuntament, sol·licitud que haurà d'adjuntar la documentació indicada en l'apartat sisé d'aquesta resolució de convocatòria, i s'haurà d'utilitzar l'aplicació dissenyada per a aquestes subvencions, la qual estarà disponible en el catàleg de serveis públics interactius de la Generalitat a través de la seu electrònica de la Generalitat http://sede.gva.es, Ciutadania / Ajudes, beques i subvencions, i seleccionaran el tràmit de sol·licitud de subvenció dissenyat a aquest efecte.  
La presentació de la sol·licitud implica l'acceptació de les bases reguladores.  
3. En la pàgina web de la seu electrònica de la Generalitat, http://sede.gva.es, està la informació sobre les signatures digitals admeses i les instruccions per a la tramitació telemàtica de la sol·licitud i les posteriors aportacions de documentació, si escau.  
  
Sisé. Documentació que ha d'adjuntar la sol·licitud  
Juntament amb la sol·licitud s'ha de presentar la documentació següent:  
1. Un Pla d'intervenció detallat per fases per a la realització del projecte a realitzar, que podrà tindre caràcter plurianual i comprendre totes o algunes de les actuacions següents: localització, verificació, delimitació de fosses, exhumació, identificació, custòdia i reinhumació de víctimes desaparegudes durant la Guerra Civil i la dictadura, tot això en el marc del que disposa la Llei 14/2017.  
Les actuacions anteriors s'hauran de desenvolupar d'acord amb el que disposa l'Ordre PRE/2568, de 26 de setembre, per la qual es publica l'Acord del Consell de Ministres de 23 de setembre de 2011, pel qual s'ordena la publicació en el Boletín Oficial del Estado del protocol d'actuació en exhumacions de víctimes de la Guerra Civil i la dictadura (BOE 232, 27.09.2011).  
Haurà d'estar signat per la persona que tinga la representació legal de l'entitat o associació sense ànim de lucre, o per la persona titular de l'alcaldia presidència de l'ajuntament, que haurà de detallar com a mínim:  
a) Els objectius que es volen aconseguir amb el desenvolupament de cadascuna de les actuacions incloses en el projecte presentat, detallat per les fases que aquest abaste, i el nombre de cossos a exhumar amb caràcter provisional.  
b) El calendari precís de compliment i els terminis d'execució previstos, tant per al projecte en conjunt com per a cadascuna de les actuacions proposades en particular.  
c) El nom i el nivell de responsabilitat de les persones que, des de l'entitat sol·licitant, es facen càrrec d'assegurar l'adequat compliment i la completa execució de l'activitat o les activitats indicades en el programa.  
d) Detallar de manera expressa la qualificació personal de l'equip de treball i justificar la capacitat tècnica per a dur a terme la fase d'investigació arqueològica d'aquells que realitzaran directament els treballs de camp per a la localització i exhumació de les fosses de víctimes desaparegudes durant la Guerra Civil i la dictadura, com també l'equip de treball de la fase d'investigació. Aquests treballs tindran la consideració d'actuacions arqueològiques i s'han d'ajustar al que disposen l'Ordre PRE/2568, de 26 de setembre, i el Decret 107/2017, de 28 de juliol, del Consell, pel qual s'aprova el Reglament de regulació de les actuacions arqueològiques a la Comunitat Valenciana.  
  
e) Declaració responsable del fet que en les actuacions que es realitzen s'adoptaran les màximes garanties de rigor científic i es respectaran les normes del procediment administratiu, d'acord amb els protocols d'actuació aplicables en cadascuna de les fases, com també que se sol·licitaran els permisos preceptius d'intervenció arqueològica i aquells altres que siguen procedents.  
f) Qualsevol altra documentació o informació addicional que es considere convenient o necessària per a l'adequada valoració dels criteris d'avaluació establits en les bases reguladores i en el punt resolutiu nové d'aquesta convocatòria.  
En aquest sentit, es farà constar en el document que es presente el criteri la valoració del qual es proposa. No seran valorats aquells aspectes que no s'hagen acreditat degudament.  
2. Un document, degudament signat per la persona que siga representant legal de l'entitat o associació sense ànim de lucre sol·licitant o per la persona titular de l'alcaldia presidència de l'ajuntament, en el qual figure una descripció desglossada i detallada dels costos corresponents tant al projecte en conjunt, com a cadascuna de les fases que aquest preveja.  
3. Còpia dels estatuts de l'associació o organització sense ànim de lucre sol·licitant, com també certificat de la inscripció en el registre corresponent, en funció del tipus d'entitat o organització de què es tracte.  
  
En el cas de variació de les dades de la persona que tinga la representació legal de l'entitat que conste en el registre, haurà d'acreditar-se de manera fefaent la nova representació legal.  
4. Declaració responsable de la persona que siga representant legal de l'entitat o associació sense ànim de lucre sol·licitant en la qual s'assumisca el compromís del fet que aquesta entitat o organització aportarà la quantitat necessària per a sufragar la part del cost del pla d'actuació o actuacions que no quede coberta ni amb la subvenció que puga atorgar-se en virtut de la convocatòria ni amb altres ajudes públiques o privades que es puguen obtindre.  
En el cas que la sol·licitant siga una entitat local, s'haurà d'aportar el certificat que acredite la resolució o l'acord adoptat per l'òrgan competent de l'entitat local per a formular la sol·licitud de la subvenció, on es farà constar expressament l'import sol·licitat i la consignació de l'import total de les actuacions en el pressupost de l'entitat sol·licitant. Aquest imprés l'emplenarà i signarà electrònicament la persona que exercisca les funcions de secretaria de l'entitat local.  
  
5. Declaració responsable de la persona que siga representant legal de l'associació o organització sense ànim de lucre sol·licitant, i per a les entitats locals per la persona titular de la presidència de la corresponent entitat local o de l'alcaldia presidència de l'ajuntament, en la qual s'assumisca el compromís de donar l'adequada publicitat al finançament que es puga obtindre en l'àmbit de la convocatòria, en qualsevol promoció que s'efectue de l'actuació o actuacions subvencionables.  
6. L'imprés de domiciliació bancària a emplenar en el cas de nou perceptor/a o canvi de compte bancari, el qual haurà de ser subscrit per la persona que tinga la representació legal de l'entitat o associació sense ànim de lucre que sol·licita la subvenció, i per a les entitats locals per la persona titular de la presidència de la corresponent entitat local o de l'alcaldia presidència de l'ajuntament. En aquest últim cas, s'haurà d'adjuntar un certificat expedit per la persona que exercisca les funcions de secretaria de l'entitat local, en el qual s'acredite que la persona signant de l'imprés de domiciliació bancària és titular del càrrec corresponent.  
  
Seté. Termini de presentació de les sol·licituds  
1. El termini per a la presentació de sol·licituds per a les ajudes convocades mitjançant aquesta convocatòria s'iniciarà el 15 de gener i finalitzarà el 15 de febrer de 2021.  
L'incompliment de l'esmentat termini donarà lloc a la inadmissió a tràmit de la sol·licitud.  
  
Huité. Esmena de la sol·licitud  
1. Quan la sol·licitud no posseïsca els requisits indicats en la Llei 39/2015, d'1 d'octubre, del procediment administratiu comú de les administracions públiques, o no adjunte la documentació que d'acord amb aquesta resolució siga exigible, o es considere necessària per a resoldre, es requerirà l'interessat perquè, en el termini de 10 dies hàbils, esmene la falta o adjunte els documents preceptius, amb indicació que, si no ho fa, es considerarà que desisteix de la seua petició, després de la resolució prèvia que haurà de ser dictada en els termes previstos en la legislació bàsica de procediment administratiu esmentada.  
2. Els requeriments als quals fa referència aquest resolc, com també qualsevol altre que es puga realitzar, s'efectuaran de manera telemàtica, d'acord amb el que disposa l'article 43 de la Llei 39/2015, d'1 d'octubre, del procediment administratiu comú de les administracions públiques, i segons el procediment establit en els articles 53 i següents del Decret 220/2014, de 12 de desembre, del Consell, pel qual aprova el Reglament d'administració electrònica de la Comunitat Valenciana.  
  
De conformitat amb l'article 54 del Decret 220/2014, la pràctica de la notificació electrònica es realitzarà, amb caràcter general, per compareixença electrònica, de la manera següent:  
a) La persona sol·licitant, degudament identificada, accedirà al contingut de l'actuació administrativa corresponent a través de la seu electrònica de la Generalitat. Prèviament, s'enviarà per correu electrònic a l'adreça facilitada per la persona interessada un avís de notificació, de caràcter informatiu, que li comunicarà l'existència d'una notificació dirigida a aquesta, com també l'adreça de la pàgina web a la qual ha d'accedir per a obtindre-la.  
b) Aquest avís de notificació haurà d'especificar, a més de les dades que permeten la identificació de la notificació, de conformitat amb el que disposa la Llei 39/2015, d'1 d'octubre, del procediment administratiu comú de les administracions públiques, que si transcorren deu dies naturals a partir de la data de la seua notificació, sense que tinga lloc l'accés a aquesta, equivaldrà al rebuig de la notificació als efectes previstos en la normativa legal vigent, llevat que d'ofici o a instàncies del destinatari/ària es comprove la impossibilitat tècnica o material de l'accés.  
c) La persona interessada podrà accedir a la notificació electrònica després de la seua identificació personal per qualsevol dels mitjans definits en l'article 26 del Decret 220/2014. La notificació contindrà la designació de l'òrgan administratiu o entitat que efectua la notificació, la referència al tipus de document que es notifica, el número d'expedient al qual fa referència, i la data i el registre d'eixida.  
d) Si la persona interessada accepta la notificació, podrà accedir als documents objecte d'aquesta, que també tindran format per a impressió.  
  
e) Es deixarà constància en l'expedient administratiu de l'acceptació o rebuig de la notificació electrònica, la qual produirà els efectes previstos en la legislació bàsica de procediment administratiu.  
3. Els requeriments indicats i altres actes de tràmit es realitzaran de manera telemàtica, en el tràmit específic d'aportació de documentació, en la seu electrònica de la Generalitat.  
  
Nové. Criteris de valoració de les sol·licituds  
1. Una vegada complides les condicions prèvies exigides, la valoració dels projectes presentats es realitzarà basant-se en els criteris i ponderació que s'especifiquen en la base setena de l'Ordre 2/2020, i que ací es reprodueixen, valoració que podrà arribar a un màxim de 100 punts. S'estableix en 50 punts el límit mínim de puntuació total que s'ha d'obtindre per a poder optar a la subvenció.  
2. Seran aplicables els criteris següents i la ponderació indicada sobre la puntuació total:  
a) Existència de familiars vius fins al quart grau, fins a 30 punts. Per a assignar la puntuació corresponent a aquest primer criteri s'efectuarà una valoració motivada dels aspectes següents:  
- Nombre i edat dels familiars vius, fins a 15 punts.  
- Nombre de donants idonis d'ADN per a aportar les màximes garanties possibles en els processos d'identificació, fins a 15 punts.  
b) Existència de familiars vius diferents dels inclosos en l'apartat anterior, fins a 10 punts. Per a assignar la puntuació corresponent a aquest segon criteri s'efectuarà una valoració motivada dels aspectes següents:  
- Nombre i edat dels familiars vius, fins a 5 punts.  
- Nombre de donants idonis d'ADN per a aportar les màximes garanties possibles en els processos d'identificació, fins a 5 punts.  
c) Viabilitat tècnica i econòmica del projecte, fins a 20 punts. Per a assignar la puntuació corresponent a aquest tercer criteri s'efectuarà una valoració motivada dels següents aspectes:  
- Metodologia, qualitat del projecte d'actuació arqueològica i les seues fases (localització i/o excavació i exhumació), fins a 5 punts.  
- Definició dels resultats esperats i calendari, fins a 5 punts.  
  
- Recursos humans i materials previstos, fins a 5 punts.  
- Aportació de mitjans propis, fins a 5 punts.  
d) Risc de deterioració de les restes de víctimes o de les zones en les quals es localitzen o, d'acord amb les dades disponibles, se sospita que es puguen localitzar restes d'aquestes víctimes desaparegudes, fins a 10 punts. Per a assignar la puntuació corresponent a aquest quart criteri s'efectuarà una valoració motivada dels aspectes següents:  
- Contingut tècnic del projecte, fins a 3 punts.  
- Adequació a l'objectiu proposat, fins a 2 punts.   
- Calendari de realització, fins a 2 punts.  
- Descripció de les activitats concretes que es pretenen realitzar, fins a 3 punts.  
e) Incidència del projecte, fins a 10 punts. Per a assignar la puntuació corresponent a aquest cinqué criteri s'efectuarà una valoració motivada dels aspectes següents:  
- La repercussió territorial, fins a 2 punts.  
- Els potencials restes de víctimes, fins a 6 punts.  
- L'interés social i cultural del projecte, fins a 2 punts.  
f) Col·laboració d'altres entitats i institucions, fins a 10 punts. Per a assignar la puntuació corresponent a aquest sisé criteri s'efectuarà una valoració motivada dels aspectes següents:  
- La participació conjunta de diverses entitats en el projecte, fins a 6 punts.  
- Altres d'ajudes i col·laboracions, incloent-hi el cofinançament del projecte per altres entitats diferents de les sol·licitants, fins a 4 punts.  
g) Projectes amb alguna de les fases ja iniciades (fases definides d'acord amb l'Ordre PRE/2568, de 26 de setembre, per la qual es publica l'Acord del Consell de Ministres de 23.09.2011) i amb un termini previsible de finalització, fins a 5 punts.  
h) Experiència, trajectòria i especialització de les entitats i associacions, fins a 5 punts. Per a assignar la puntuació corresponent a aquest últim criteri s'efectuarà una valoració motivada dels aspectes següents:  
  
- Les activitats realitzades en anys anteriors en matèria de recuperació de la memòria democràtica, fins a 1 punt.  
- Les activitats realitzades en anys anteriors similars a les que es presenten per a la sol·licitud de subvenció, fins a 3 punts.  
- Altres ajudes i subvencions rebudes durant l'exercici anterior, de manera individual o conjuntament amb altres entitats, fins a 1 punt.  
  
2. En relació amb els criteris a i b de l'apartat anterior, es tindrà en compte la proporció entre el nombre de víctimes de cada fossa i el nombre de familiars vius d'aquestes víctimes.  
En la documentació o informació justificativa o acreditativa que adjunte la sol·licitud s'indicarà expressament el criteri i l'apartat al qual correspon, de manera que la comissió de valoració realitze una ponderació adequada en cadascun dels criteris.  
Deu. Criteris per a la determinació de la quantia individualitzada de la subvenció  
1. Els criteris per a determinar la quantia individualitzada de la subvenció que corresponga a cada projecte es calcularà d'acord amb les actuacions que s'han de realitzar en la fossa en funció dels preus que seguidament s'individualitzen per a cadascuna de les activitats que poden ser objecte de subvenció:  
Localització, verificació i delimitació de fosses: 3.000 euros màxim per fossa.  
Exhumació i identificació: 2.500 euros màxim per cos.  
Custòdia i reinhumació: un màxim de 500 euros per cos.  
Altres despeses.  
2. L'import de les subvencions en cap cas podrà ser de tal quantia que, aïlladament o en concurrència amb altres subvencions, per a la mateixa finalitat, supere el cost de l'activitat subvencionada, i l'import màxim de concessió de la subvenció per a cada projecte no excedirà 30.000 euros.  
3. Les subvencions seran de quantia variable, determinada proporcionalment en funció de la puntuació obtinguda en virtut dels criteris de valoració i distribució establits en el punt resolutiu nové d'aquesta convocatòria.  
4. Si l'import total de les subvencions calculades de conformitat amb el que disposa el paràgraf anterior és superior a l'import global màxim destinat a finançar la convocatòria respectiva, la subvenció a concedir a cada entitat sol·licitant es determinarà d'acord amb el procediment següent:  
a) En primer lloc, s'assignarà a cada entitat la puntuació que corresponga per aplicació de cadascun dels criteris de baremació indicats en l'article 7 de l'Ordre 2/2020, de 22 de setembre, i reproduïts en el punt resolutiu nové d'aquesta convocatòria, de manera que s'obtinga, com a suma dels huit criteris, una valoració xifrada fins a un màxim de 100 punts.  
b) En segon lloc, l'import total de les actuacions subvencionables de cada entitat es multiplicarà pel percentatge que representa la puntuació assignada per a obtindre la xifra equivalent a aquesta puntuació.  
  
c) En tercer lloc, se sumaran les quantitats aconseguides per totes les entitats per a arribar a una xifra global.  
d) En quart lloc, es dividirà la dotació de la línia pressupostària a càrrec de la qual es finança la convocatòria entre la xifra global obtinguda de conformitat amb el que disposa l'apartat anterior.  
e) En cinqué i últim lloc, per a determinar la quantitat necessària que ha de concedir-se a cada entitat beneficiària, es multiplicarà el quocient obtingut de la realització de l'operació descrita en l'apartat anterior per la xifra equivalent a la puntuació atorgada a cada entitat sol·licitant determinada segons el que disposa la lletra b d'aquest apartat 4.  
  
Onze. Resolució i notificació  
1. De conformitat amb la base reguladora novena de l'Ordre 2/2020, de 22 de setembre, la persona titular de la conselleria amb competència en matèria de memòria democràtica dictarà la resolució que escaiga a la vista de la proposta motivada de resolució formulada per la comissió de valoració, en la qual es farà constar l'obligatorietat d'obtindre, amb caràcter previ a l'execució de les diferents actuacions a subvencionar, els permisos, les llicències i les autoritzacions preceptives, incloent-hi, si escau, l'autorització de la direcció general competent en matèria de cultura i patrimoni.  
2. El termini per a tramitar les sol·licituds i resoldre i publicar la resolució serà de sis mesos com a màxim, comptador des de l'endemà de la publicació d'aquesta convocatòria en el Diari Oficial de la Generalitat Valenciana, de conformitat amb la base reguladora novena. Conclòs aquest termini sense que s'haja dictat i publicat resolució expressa, les entitats podran entendre desestimades les seues sol·licituds per silenci administratiu.  
3. La resolució per la qual es concedisquen o es deneguen les subvencions es publicarà en el Diari Oficial de la Generalitat Valenciana, amb l'expressió de les bases, la convocatòria, el programa i el crèdit pressupostari a què s'imputa la subvenció. En aquesta resolució constaran les entitats beneficiàries i la quantia de la subvenció concedida, com també, si escau, les sol·licituds excloses i els motius de denegació.  
En els casos de sol·licitud de projectes plurianuals, la resolució de concessió indicarà l'import per a cadascuna de les anualitats, atés el ritme d'execució del projecte subvencionat, tot això condicionat a l'existència de crèdit adequat i suficient en el pressupost de cada any.  
  
La publicació de la resolució esmentada produirà els efectes de notificació a les persones interessades, d'acord amb el que disposa la Llei 39/2015, d'1 d'octubre.  
Tota alteració de les condicions tingudes en compte per a la concessió de la subvenció i l'obtenció concurrent de subvencions o ajudes per a la mateixa finalitat concedides per qualsevol altra administració podrà donar lloc a la modificació de la resolució de concessió de les subvencions. A aquest efecte es dictarà l'oportuna resolució, en la qual es reajustaran els imports de les subvencions concedides.  
Les entitats beneficiàries podran sol·licitar amb caràcter excepcional la modificació del contingut de l'actuació subvencionada, com també la forma i els terminis de la seua execució i justificació de les despeses corresponents, tal com preveu l'article 11.2 de l'Ordre 2/2020.  
  
4. Contra aquesta resolució, que posa fi a la via administrativa, es pot interposar un recurs de reposició, en el termini d'un mes comptador des de l'endemà de la publicació, de conformitat amb el que preveuen els articles 123 i 124 de la Llei 39/2015, d'1 d'octubre, o bé un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptador des de l'endemà de la publicació, de conformitat amb el que disposa l'article 46 de la Llei 29/1998, de 13 de juliol, reguladora de la jurisdicció contenciosa administrativa.  
  
  
Dotze. Règim de lliuraments de pagament  
1. El pagament de les subvencions es realitzarà, després que l'entitat beneficiària de la realització del projecte per al qual es va concedir la subvenció justifique les despeses, íntegrament o en les fases anuals aprovades del projecte, mitjançant transferència bancària en el compte designat per l'entitat beneficiària en la seua sol·licitud.  
2. Es podran realitzar pagaments a compte o pagaments anticipats en els termes previstos en l'article 171 de la Llei 1/2015, de 6 de febrer, d'hisenda pública, del sector públic instrumental i de subvencions, tal com es preveu en l'article 15.7 de l'Ordre 2/2020, a petició expressa de l'entitat, i s'indicarà degudament en la sol·licitud de subvenció.  
  
Els pagaments a compte podran realitzar-se d'acord amb la distribució d'anualitats de la quantia concedida, atés el ritme d'execució del projecte subvencionat, que s'aprove en la resolució de concessió. La imputació a cada exercici es realitzarà amb aportació prèvia de la justificació equivalent a la quantia que corresponga.  
A petició expressa de l'entitat, amb la corresponent indicació en la sol·licitud de subvenció, es podrà anticipar fins al 30 per cent de l'import anual de la subvenció concedida, d'acord amb les condicions establides en l'article 171 de la Llei 1/2015 o, si escau, les lleis de pressupostos de la Generalitat per a cada exercici al qual s'aplica la convocatòria, prèviament a la constitució i aportació de garantia consistent en un aval bancari d'acord amb el que disposen l'article 108.b de la Llei 9/2017, de 8 de novembre, de contractes del sector públic, i l'article 171.5 de la Llei 1/2015, i quedaran exonerades les corporacions locals en els termes establits en aquesta última norma. La resta de la subvenció es lliurarà una vegada comprovada la documentació justificativa del total de la despesa realitzada.  
L'aval es constituirà per un import igual a la quantitat del pagament anticipat, i es cancel·larà d'acord amb el que preveu l'article 52 del Reial decret 887/2006, de 21 de juliol, pel qual s'aprova el reglament de la Llei general de subvencions.  
3. En cap cas podran realitzar-se pagaments anticipats a les entitats beneficiàries quan s'haja sol·licitat la declaració de concurs voluntari, hagen sigut declarades insolvents en qualsevol procediment, s'hagen declarat en concurs, llevat que en aquest haja adquirit l'eficàcia d'un conveni, estiguen subjectes a intervenció judicial o hagen sigut inhabilitades de conformitat amb la llei concursal, sense que haja conclòs el període d'inhabilitació fixat en la sentència de qualificació del concurs.  
  
4. La no-presentació de la justificació de la despesa en el termini fixat donarà lloc a la pèrdua de la subvenció, sense perjudici que es concedisca, amb caràcter previ a l'adopció de qualsevol decisió, el tràmit d'audiència legalment establit.  
  
Tretze. Forma i termini de justificació de la subvenció  
1. La justificació de la subvenció es realitzarà de manera telemàtica en els mateixos termes indicats en el punt resolutiu cinqué d'aquesta convocatòria.  
2. La justificació del beneficiari adoptarà la forma de compte justificatiu, i haurà de presentar-se en els termes i amb el contingut previst en l'article 72 del Reglament de la Llei 38/2003, de 17 de novembre, general de subvencions, aprovat per Reial decret 887/2006, de 21 de juliol, i haurà de contindre la documentació que es detalla en l'article 15 de l'Ordre 2/2020, de 22 de setembre.  
3. El termini màxim per a la presentació de la justificació de la subvenció finalitzarà el 2 de novembre de cada anualitat. Aquest termini no serà ampliable.  
La no-presentació de la justificació de la despesa en el termini fixat donarà lloc a la pèrdua de la subvenció, sense perjudici que es concedisca, amb caràcter previ a l'adopció de qualsevol decisió, el tràmit d'audiència legalment establit.  
  
Catorze. Pla de control  
Es realitzarà la comprovació material de l'efectiva realització de l'activitat subvencionada, mitjançant un control administratiu, sobre una mostra aleatòria corresponent com a mínim al 10 % dels projectes concedits.  
  
Quinze. Protecció de dades  
1. Responsable del tractament: la responsable del tractament de les dades personals recollides a través dels formularis annexos a aquesta convocatòria i de les dades que figuren en la documentació que s'adjunte a la sol·licitud de la subvenció, és la Sotssecretaria de la Conselleria de Participació, Transparència, Cooperació i Qualitat Democràtica, passeig de l'Albereda, 16, 46306 València, i adreça electrònica: vvijnxekapykq@bsg.qq.  
2. Dades de contacte del delegat/ada de protecció de dades: la persona interessada pot contactar amb el delegat/ada de protecció de dades a través de l'adreça electrònica: dbx@nvz.yd, o en l'adreça postal, passeig de l'Albereda, 16, 46670 València.  
3. Dades objecte de tractament: les dades personals que es proporcionen que són necessàries per a la tramitació administrativa de la subvenció esmentada en aquesta resolució de convocatòria, obtingudes del formulari de la sol·licitud, documentació addicional i dels projectes presentats. Es tracta de dades identificatives: noms, cognoms, DNI o NIE dels representants i del personal de les entitats i de les associacions sense ànim de lucre.  
4. Finalitat del tractament: les dades aportades seran tractades amb la finalitat de dur a terme la tramitació de la sol·licitud de subvenció dirigida a realitzar en l'àmbit de la Comunitat Valenciana actuacions sobre exhumació i identificació de víctimes desaparegudes durant la Guerra Civil i la dictadura, desenvolupades per entitats i associacions sense ànim de lucre de la Comunitat Valenciana, que tinguen entre les seues finalitats la memòria democràtica valenciana i ajuntaments i mancomunitats de la Comunitat Valenciana.  
5. Base jurídica del tractament: la base jurídica del tractament és l'interés públic de la convocatòria dictada a l'empara de l'Ordre 2/2020, de 22 de setembre, de la Conselleria de Participació, Transparència, Cooperació i Qualitat Democràtica, per la qual s'estableixen les bases reguladores per a la concessió de subvencions destinades a actuacions sobre exhumació i identificació de víctimes desaparegudes durant la Guerra Civil i la dictadura; la Llei 38/2003, de 17 de novembre, general de subvencions; i la Llei 1/2015, d'hisenda pública, del sector públic instrumental i de subvencions.  
6. Temps de conservació de les dades: les dades seran tractades durant el temps necessari per a complir la finalitat per a la qual es recullen; posteriorment, les dades seran tractades durant el temps necessari per a l'exercici del control financer de subvencions.  
Les entitats i associacions conservaren els documents justificatius de l'aplicació dels fons rebuts, incloent-hi els documents electrònics, mentre puguen ser objecte d'actuacions de comprovació i control previstes en la normativa aplicable, durant un període mínim de sis anys.  
7. Destinataris: es realitzaran les comunicacions de dades a la Intervenció Delegada de la Generalitat, als organismes competents en la matèria i a la Base de Dades Nacional de Subvencions.  
8. Transferències internacionals de dades: no es realitzaran transferències internacionals de dades.  
9. Exercici de drets: la persona interessada pot exercir el dret d'accés, rectificació i supressió de dades de caràcter personal, oposició i limitació al tractament, portabilitat i no ser objecte d'una decisió basada únicament en el tractament automatitzat, a través de les vies següents:  
  
- A través del tràmit electrònic establit en l'adreça següent:  
  
https://www.gva.es/va/inicio/procediments'id\_proc=19156&version=amp  
· Enviant la petició a qualsevol de les adreces de contacte següents:  
- Adreça postal: passeig de l'Albereda, 16, 46256 València  
- Adreça electrònica: ndjcllrrzhptk@sal.xt  
· De manera presencial, amb l'aportació de la sol·licitud a través del registre.   
  
Contra aquesta resolució, que posa fi a la via administrativa, es pot interposar, amb caràcter potestatiu, un recurs de reposició davant la persona titular de la conselleria amb competències en matèria de memòria democràtica, en el termini d'un mes comptador des de l'endemà de la publicació, d'acord amb el que disposen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé directament un recurs contenciós administratiu en el termini de dos mesos comptador des de l'endemà de la publicació d'aquesta resolució, de conformitat amb el que estableixen els articles 10 i 46.1 de la Llei 29/1998, de 13 de juliol, reguladora de la jurisdicció contenciosa administrativa. Tot això sense perjudici que les entitats interessades puguen presentar qualsevol altre recurs que consideren pertinent.  
  
València, 23 de desembre de 2020.- La consellera de Participació, Transparència, Cooperació i Qualitat Democràtica: Rosa Pérez Garijo.